JZU DOM ZDRAVLJA

„Izudin Mulabećirović-Izo“

T E Š A N J

Na osnovu člana 24. Statuta JZUDoma zdravlja"Izudin Mulabećirović-Izo“Tešanj, člana 3. stav 3. Pravilnika o radu (broj:2346/17), Uredbe o postupku prijema u radni odnos u javnom sektoru u Zeničko-dobojskom kantonu (Sl.novine ZDK broj 8/19) i Odluke direktora broj 03-05-7-278/20., VD Direktor Dujsić dr Amir,specijalista internista;subspec.kardiolog, raspisuje:

**O G L A S**

za prijem u radni odnos

***I RADNO MJESTO***

1. Doktor medicine u Službi porodične medicine...................... 2 izvršioca na neodređeno vrijeme uz probni rad 3 mjeseca
2. Medicinski tehničar u službi porodične medicine ................. 1 izvršilac na određeno vrijeme u trajanju 6 mjeseci uz probni rad od 30 dana
3. Sanitarni tehničar .................................................................. 1 izvršilac na određeno vrijeme u trajanju 3 mjeseca uz probni rad 30 dana
4. NK radnik na poslove čišćenja .............................................. 2 izvršioca na određeno vrijeme u trajanju 3 mjeseca uz probni rad od 30 dana

***II USLOVI***

Kandidati trebaju da ispunjavaju sljedeće :

***a.) Opšti uslovi :***

Kandidat treba ispunjavati opšte uslove za obavljanje poslova i radnih zadataka kako slijedi :

* da je državljanin BiH,
* da ima opštu zdravstvenu i poslovnu sposobnost,

***b.) Posebni uslovi :***

**Za radno mjesto pod rednim brojem 1.:**

* Završen Medicinski fakultet
* Položen stručni ispit
* Posjedovanje Licence za samostalan rad u zvanju doktora medicine
* Radno iskustvo nakon položenog stručnog ispita u trajanju minimalno 3 mjeseca

**Za radno mjesto pod rednim brojem 2.:**

* Završena medicinska škola opći smjer
* Položen stručni ispit u zvanju medicinska sestra/tehničar
* Posjedovanje Licence za samostalan rad u stečenom zvanju

**Za radno mjesto pod rednim brojem 3.:**

* Završena medicinska škola u zvanju sanitarno-ekološki tehničar
* Položen stručni ispit
* Posjedovanje Licence za samostalan rad u zvanju sanitarno-ekološki tehničar

**Za radno mjesto pod rednim brojem 4. :**

* završena osnovna škola

**III POTREBNA DOKUMENTACIJA**

Uz prijavu na ovaj oglas dostaviti slijedeću dokumentaciju:

1. diplomu o završenom medicinskom fakultetu (za radno mjesto pod rednim brojem 1.)
2. Diplomu o završenoj medicinskoj školi,opći smjer (za radno mjesto pod rednim brojem 2.)
3. Diplomu o stečenom zvanju sanitarno – ekološki tehničar (za radno mjesto pod rednim brojem 3.),
4. Uvjerenje o položenom stručnom ispitu (za radno mjesto pod rednim brojem 1., 2. i 3.)
5. Licencu za samostalan rad (za radno mjesto pod rednim brojem 1., 2. i 3.)
6. Potvrdu o radnom iskustvu nakon položenog stručnog ispita (za radno mjesto pod rednim broj 1.)
7. Diplomu o završenoj osnovnoj školi (za radno mjesto pod rednim brojem 7.)
8. Izvod iz matične knjige rođenih (svi kandidati)
9. Uvjerenje o državljanstvu (svi kandidati)

Kandidati mogu dostaviti dokaz o statusu branioca ili članova njihovih porodica u smislu člana 2., 3. i 4. Zakona o dopunskim pravima branilaca i članova njihovih porodica (Sl.novine ZDK 1/14), koji je prijavljen na evidenciji Službe za zapošljavanje.

Prijava obavezno treba sadržavati sljedeće elemente: ime i prezime kandidata, adresa i broj telefona i e-mail adresa, radno mjesto na koje se prijavljuje kandidat, spisak dokumenata koji se prilaže uz prijavu i potpis kandidata.

Sva potrebna dokumentacija dostavlja se u ***originalu*** ili ***ovjerena kopija***. Uz prijavu obavezno dostaviti kratku biografiju /CV/ kao i lične podatke te tačnu kontakt adresu i kontakt telefon a tačnost ovih podataka kandidat potvrđuje svojim potpisom i za iste garantuje krivično i materijalno.

Kandidati koji budu izabrani, naknadno će dostaviti uvjerenje o zdravstvenoj sposobnosti.

**IV KRITERIJI ZA IZBOR KANDIDATA**

**IV1.**Postupak izbora kandidata zasniva se na razmatranju dostavljene dokumentacije i održanom pismenom i usmenom stručnom ispitu sa svakim kandidatom za radno mjesto pod rednim brojem 1.

**IV2.** Postupak izbora kandidata za radna mjesta pod rednim brojem 2., 3. i 4. zasniva se na razmatranju dostavljene dokumentacije i održanom intervju sa svakim od kandidata.

***V OPIS POSLOVA I OSNOVNA PLAĆA***

***V1.*** *doktor medicine u Službi porodične medicine*:

Osnovna plaća: 1724,00KM

Kratak opis poslova:

*Obavlja poslove porodičnog doktora u skladu sa Standardima i normativima u zdravstvu*: obavlja ljekarske preglede osiguranika i drugih lica, na osnovu utvrđene dijagnoze propisuje optimalnu terapiju za liječenje bolesti, prati rezultate liječenja bolesnika, obavlja sistematske preglede djece prilikom upisa u predškolske i školske ustanove, vrši zdravstvene usluge male hirurgije u skladu sa svojim stručnim sposobnostima i normativima suvremene medicine,nadzire, dijagnosticira i prati tok trudnoće kao i nadzor nad porodiljom i novorođenčetom,sprovodi mjere imunizacije utvrđene zakonom i drugim propisima prema kalendaru za redovne vakcinacije i vakcinacije po ukazanoj potrebi,vrši stručni nadzor nad radom medicinskog osoblja u timu porodične medicine i druge poslove iz nadležnosti porodičnog doktora

***V2*** *Medicinski tehničar u Službi porodične medicine*

Osnovna plaća: 919,00KM

Kratak opis poslova:

*Medinska sestra – tehničar*

Vrši prijem pacijenata i pregled ispravnosti zdravstvene knjižice, poslove trijaže, odgovara na telefonske pozive – uređuje termine zakazivanja (daje savjete),uzima sestrinsku anamnezu i evidentira tegobe, evidentirajući sve informacije u karton pacijenta, radi EKG, labo nalaze, kao i druge nalaze prema mogućnosti, vrši neposrednu primjenu ampuliranih lijekova,vrši stručnu primarnu i sekundarnu obradu rana, ispiranje ušiju, klistiranje i kateteriziranje, i dr iz nadležnosti porodične sestre.

***V6*** *Sanitarni tehničar*

Osnovna plaća: 919,50KM

Kratak opis poslova:

*Obavlja poslove skladu sa Standardima i normativima u zdravstvu*: vrši anketiranje određenog naselja gdje postoji sumnja akutne zarazne bolesti, vrši obaveznu dezinfekciju i dezinsekciju kod pojave određenih zaraznih bolesti,vodi svu potrebnu kartoteku i evidencije o kretanju zaraznih bolesti, kao i o realizovanim mjerama u sprječavanju širenja zaraznih boloseti, vrši sanaciju endemskog žarišta crijevne zarazne bolesti pod nadzorom epidemiologa, vrši eradikaciju ušljivosti u određenom naselju prema operativnim planovima službe, vodi kartoteku i snimanje vodoopskrbnih objekata, izvora otpadnih materija i uzimanje uzoraka otpadnih voda, vrši dezinfekciju klozeta i đubrišta prema operativnim planovima službe, održava predavanja, filmske predstave iz seminara o zaraznim bolestima i higijenizaciji čovjekove sredine,

**V7**. *Spremačica*

Osnovna plaća: 459,50

Kratak opis poslova:

Vrši pripreme za održavanje prostorija koje su joj određene (pribavljanje pribora, metle, četke, kante za vodu, deterdženta i drugo), Vrši čišćenje podova, randih površina, mokrog čvora i dr. Radnih prostorija dva puta dnevno, iznosi otpatke smeća na odgovarajuće mjesto iz prostorija i čisti vanjski prostor ispred ulaza, čišćenje prozorskih stakala i druge stolarije, Prikuplja prljav veš i odvozi ga na pranje u vešeraj, trebuje i donosi čisti veš,obavlja poslove čišćenja u područnoj ambulanti kao i druge poslove iz domena higijeničarskih poslova.

**VI POSTUPAK PRIJAVLJIVANJA**

Prijave na Oglas sa dokazima o ispunjavanju uslova dostaviti u koverti sa naznakom “Prijava na Javni oglas za radno mjesto (navesti koje) – ne otvaraj – otvara Komisija” na adresu : JZU“DOM ZDRAVLJA”Izudin Mulabećirović-Izo“ Tešanj, ul. Braće Pobrić 17, 74260 Tešanj

**Prijave se dostavljaju u roku od 8 (osam) dana od dana posljednjeg objavljivanja**.

Javni oglas biće objavljen u Dnevnom listu „Oslobođenje“, na web stranici JZU Doma zdravlja Tešanj, web stranici Općine Tešanj i web stranici Službe za zapošljavanje ZDK Zenica.

Neblagovremene i nepotpune prijave neće se razmatrati.

VD DIREKTOR

Dujsić dr Amir

specijalista internista;subspec.kardiolog